**ELEMENTI I KRITERIJI VREDNOVANJA I OCJENJIVANJA**

# POSTIGNUĆA UČENIKA U NASTAVI GLAZBENE UMJETNOSTI

**1.** **Slušanje i poznavanje glazbe:**

Učenik će moći:

1. slušno prepoznati i razlikovati šum i ton te sastavnice tona
2. slušno prepoznati, imenovati i razlikovati sastavnice glazbenoga djela: izvođače glazbenoga djela, izvođačke sastave, tempo, metar, ritam, dinamiku, melodiju, harmoniju, glazbeni oblik i glazbeni slog
3. slušno prepoznati, imenovati i razlikovati načine izvođenja glazbenoga djela
4. razlikovati glazbene značajke pojedinih stilskih razdoblja i pripadajuće predstavnike
5. razlikovati specifičnosti građe glazbenih vrsta i oblika pojedinih stilskih razdoblja
6. slušno prepoznati, razlikovati i imenovati načine uglazbljivanja teksta

# Osnove glazbene umjetnosti

Učenik će moći:

1. opisati šum i ton te sastavnice tona
2. imenovati, opisati i razlikovati sastavnice glazbenoga djela
3. opisati načine izvođenja glazbenoga djela
4. kronološki odrediti trajanje stilskih razdoblja s pripadajućim predstavnicima i razlikovati glazbene stilske značajke
5. razlikovati specifičnosti građe glazbenih vrsta i oblika pojedinih stilskih razdoblja
6. napisati osvrt na glazbeno/glazbeno scensko djelo (ili izraditi prezentaciju)
7. razlikovati multimedijalne glazbene vrste
8. razlikovati i imenovati načine uglazbljivanja teksta
9. opisati razvoj tonske građe od srednjega vijeka do 20. stoljeća
10. usporediti slobodni atonalitet, dodekafoniju, serijalnu tehniku skladanja i aleatoriku
11. povezati razvoj tehnologije i glazbe u 20. stoljeću
12. opisati razvoj hrvatske glazbe od srednjega vijeka do 20. stoljeća i usporediti s glazbenim dostignućima u svijetu.

**Elementi vrednovanja u srednjoj školi**: 1. Slušanje i poznavanje glazbe

2. Osnove glazbene umjetnosti

Vrednovanje u nastavi GK/GU provodi se kontinuirano, tijekom cijele školske godine, sukladno Pravilniku o praćenju i ocjenjivanju učenika, propisanim elementima vrednovanja, potkrijepljeno bilješkama:

1. Vrednovanje za učenje

* Provodi se pomoću različitih zadataka koje učenici dobiju tijekom sata (pismeno i usmeno)
* Podrazumijeva praćenje, promatranje I bilježenje učeničkih aktivnosti u e-dnevnik
* Bilješke bi trebale služiti kao motivacija učeniku, ali I kao povratna informacija o njegovom stupnju usvojenosti znaanja, vještina I stavova
* Pregledavaju se bilješke u bilježnici što također podrazumijeva praćenje, promatranje I bilježenje učeničkih aktivnosti tijekom sata.

1. Vrednovanje kao učenje

* Provodi se pismeno i usmeno ili putem različitih alata na čiju poveznicu učenici najčešće odgovaraju I daju povratnu informaciju nastavniku
* Usmeno na nastavnome
* Kritičko vrednovanje glazbenog djela
* Samoanaliza, samovrednovanje i samoprocjena

1. Vrednovanje naučenoga

* Praćenje učeničkih aktivnosti opisno u bilješkama koje podrazumijeva I brojčano ocjenjivanje u svim elementima ocjenjivanja
* Procjena usvojenosti odgojno-obrazovnih ishoda
* Provođenje periodično (nakon određene cjeline, na kraju polugodišta)
* Različiti usmeni i pismeni oblici provjere

OSNOVE GLAZBENE UMJETNOSTI – kriterij ocjene, odnosno opisno obrazloženje

|  |  |
| --- | --- |
| ODLIČAN (5) | - širok pregled gradiva, jednostavnost i ljepota izražavanja  - učenje s razumijevanjem, povezanost znanja unutar predmeta  - pregledno i jasno izlaže određenu nastavnu jedinicu uz vlastite komentare i objašnjenja  - prosuđuje, vrednuje i kritički izlaže i argumentirano raspravlja |
| VRLODOBAR (4) | * Učenik razumije gradivo, ali je prisutna nesigurnost te uz minimalnu podršku nastavnika odgovara na problemska pitanja * Učenik uspješno uspoređuje, razlikuje i obrazlaže te uz malu pomoć nastavnika povezuje obrađeno |
| DOBAR (3) | * Djelomično razumije i povezuje gradivo, samostalno koristi i primjenjuje pojmove glazbene terminologije |
| DOVOLJAN (2) | * Površno poznaje najvažnije činjenice i zadovoljava se minimalnim znanjem traženih podataka * Teško povezuje određene nastavne jedinice i cjeline * Imenuje osnovne pojmove uz znatnu podršku nastavnika |
| NEDOVOLJAN (1) | * Odbija pomoć i svaki oblik rada * Ne usvaja ni osnovne pojmove glazbene terminologije * Ne pokazuje zanimanje za predmet, nezainteresiran za različite oblike rada |

SLUŠANJE I POZNAVANJE GLAZBE – kriterij ocjene, opisno obrazloženje

|  |  |
| --- | --- |
| ODLIČAN (5) | * Samostalno i detaljno analizira velik broj primjera * Naučeno gradivo (vrsta djela, stilsko razdoblje…) s lakoćom, primjenjuje pri analizi glazbenih djela * Samostalno zaključuje i uspoređuje te slušno prepoznaje obrađene skladbe i uspješno analizira sastavnice gl.djela |
| VRLODOBAR (4) | * Analizira glazbena djela uz minimalnu podršku nastavnika te uspješno povezuje i uspoređuje i s lakoćom prepoznaje zadane primjere |
| DOBAR (3) | * Nesigurno analizira glazbena djela kao posljedicu površnog povezivanja s teorijskim poznavanjem nastavnih sadržaja |
| DOVOLJAN (2) | * Prepoznaje minimalni broj obrađenih glazbenih djela, slaba sposobnost razumijevanja i povezivanja gradiva uz glazbene primjere |
| NEDOVOLJAN (1) | * Ne prepoznaje glazbene primjere, loše interpretira te ne razlikuje sastavnice glazbenog djela i stilska razdoblja ni uz pomoć nastavnika |

Pismena provjera

* Tijekom godine pišu se dvije pismene provjere

ocjena dovoljan 50 - 65%

ocjena dobar 66-78%

ocjena vrlo dobar 79 - 89 %

ocjena odličan 90 - 100 %

Usmena provjera

* Provodi se svaki sat bez najave
* Svaki učenik se provjerava minimalno dva puta u školskoj godini
* Učenik se može sam javiti za usmenu provjeru

Učenik koji je dobio ocjenu nedovoljan iz usmene ili pismene provjere, ocjenu ispravlja novom usmenom provjerom.

Zaključna ocjena je rezultat rada učenika tijekom cijele godine. Najčešće je prosječna ocjena svih ocjena i bilješki osim ako se uoči velik napredak u odnosu na početno razdoblje.